Έλενα Παπαρίζου - Βικιπαίδεια

# Έλενα Παπαρίζου

### Από τη Βικιπαίδεια, την ελεύθερη εγκυκλοπαίδεια

Έλενα Παπαρίζου

## [Επεξεργασία] Βιογραφία

Η Ελενα Παπαρίζου γεννήθηκε στις 31 Ιανουαρίου 1982 και μεγάλωσε στο Γκέτενμποργκ της Σουηδίας από Έλληνες γονείς μετανάστες.

Οι καλλιτεχνικές της ανησυχίες εκδηλώθηκαν από πολύ μικρή ηλικία με ιδιαίτερη προτίμηση στο τραγούδι, το χορό και την υποκριτική τέχνη. Το ενδιαφέρον της ήταν τόσο μεγάλο που έκανε ανάλογες σπουδές παράλληλα με το σχολείο. Στα δεκαεπτά της, μαζί με τον παιδικό της φίλο Νίκο Παναγιωτίδη δημιουργούν τους Antique. Υπογράφουν συμβόλαιο με τη νεοϊδρυθείσα δισκογραφική εταιρία Bonnier και ηχογραφούν το πρώτο τους single «Ώπα Ώπα» που έγινε χρυσό και παρέμεινε για πολλές εβδομάδες το νο 1 στα single charts. Αυτή ήταν μόνο η αρχή για το ξεκίνημα μιας πορείας που συνεχίστηκε με την κυκλοφορία του πρώτου τους album και λίγο αργότερα, το 2001, ακολούθησε η συμμετοχή τους στο διαγωνισμό τραγουδιού της Eurovision, όπου έκαναν μια επιτυχή εμφάνιση και κατέκτησαν την τρίτη θέση με το τραγούδι «I Would Die for You».

Η επιτυχία αυτή συνεχίστηκε με πλατινένιους δίσκους , την ευρωπαϊκή περιοδεία των Antique και τη συνεργασία τους με Έλληνες και ξένους καλλιτέχνες. Ωστόσο, το 2004 ο κύκλος των Antique έκλεισε και η Έλενα συνεχίζει μόνη της το ταξίδι της στο χώρο της μουσικής ανήκοντας πλέον στο δυναμικό της Sony Music. To Δεκέμβριο του 2003 κυκλοφορεί το πρώτο της solo single «Αναπάντητες Κλήσεις» που έγραψε ειδικά γι' αυτήν ο Χρήστος Δάντης και γνωρίζει επιτυχία, παραμένει στην πρώτη θέση των airplay και sales charts. Τη σεζόν 2003-4 η Έλενα εμφανίζεται στο πλευρό του Αντώνη Ρέμου στο Studio Πειραιώς. Την άνοιξη του 2004 κυκλοφορεί το πρώτο προσωπικό της album με τίτλο «Προτεραιότητα» από το οποίο γίνονται επιτυχίες και τα «Αντιθέσεις», «Αναμνήσεις», «Κάτσε Καλά» και «Στην Καρδιά Μου Μόνο Θλίψη». Ο χειμώνας 2004-5 βρίσκει την Έλενα στο Fever με το Σάκη Ρουβά και το Γιώργο Μαζωνάκη . Στις 21 Μαΐου του 2005 η Έλενα Παπαρίζου εκπροσώπησε για δεύτερη φορά την Ελλάδα στο διαγωνισμό της Eurovision έγινε στο Κίεβο της Ουκρανίας και κατέλαβε την πρώτη θέση με το τραγούδι «My Number One».

Η Έλενα Παπαρίζου μιλά ελληνικά, σουηδικά και αγγλικά, και έχει δηλώσει ότι βρίσκει τις ξένες γλώσσες πολύ εύκολες, και θα ήθελε να φτιάξει τραγούδι σε κάθε γλώσσα του κόσμου εάν γίνεται.

## [Επεξεργασία] Δισκογραφία

### [Επεξεργασία] Studio albums

- 2004 - Προτεραιότητα
- 2005 - My Number One
- 2005 - Προτεραιότητα: Euro Edition
- 2005 - Προτεραιότητα: Mambo Edition
- 2006 - Υπάρχει λόγος

### [Επεξεργασία] Singles

- 2004 - «Αναπάντητες Κλήσεις»
- 2005 - «My Number One»
- 2005 - «Mambo!»
- 2006 - «To all the heroes»

## [Επεξεργασία] Εξωτερικοί Σύνδεσμοι

- Η επίσημη ιστοσελίδα της Έλενας Παπαρίζου
- Το MSN fan group των Antique
- Το Αθηναϊκό Fan Club για την Έλενα Παπαρίζου.

Ανακτήθηκε από "http://el.wikipedia.org../../../%CE%AD/%CE%BB/%CE%B5/%CE%88%CE%BB%CE%B5%CE%BD%CE%B1_%CE%A0%CE%B1%CF%80%CE%B1%CF%81%CE%AF%CE%B6%CE%BF%CF%85_2542.html"

Κατηγορίες: 1982 Γεννήσεις | Λαϊκοί τραγουδιστές

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Asturianu
- Български
- Bosanski
- Català
- Dansk
- Deutsch
- English
- Español
- Eesti
- Suomi
- Français
- עברית
- Italiano
- 日本語
- Lietuvių
- Nederlands
- Polski
- Português
- Русский
- Srpskohrvatski / Српскохрватски
- Српски / Srpski
- Svenska
- Türkçe